APSTIPRINĀTS

ar Valmieras 2.vidusskolas direktora

 2019.gada 28.augusta rīkojumu

Nr. 09.232/1.8/19/20-1

**Valmieras 2.vidusskolas**

**Kārtība, kādā reģistrē izglītojamo neierašanos izglītības iestādē, notiek kavējumu uzskaite un veikts darbs ar izglītojamiem kavējumu novēršanai**

*Izdota saskaņā ar 01.02.2011. Ministru kabineta noteikumiem Nr.89*

*„Kārtība, kādā izglītības iestāde informē izglītojamo*

*vecākus, pašvaldības vai valsts iestādes, ja izglītojamais*

*bez attaisnojoša iemesla neapmeklē izglītības iestādi”*

1. Vispārīgie jautājumi
	1. Valmieras 2.vidusskolas Kārtība, kādā reģistrē izglītojamo neierašanos izglītības iestādē (turpmāk – Kārtība) nosaka, kārtību, kādā reģistrē Valmieras 2.vidusskolas (turpmāk – Iestāde) izglītojamo neierašanos Iestādē un informē izglītojamo likumisko pārstāvjus (turpmāk – Vecāki) un pašvaldību, ja Izglītojamais neapmeklē Iestādi;
	2. Izglītojamo kavējumu uzskaites un administrēšanas mērķis ir samazināt izglītojamo neattaisnoto stundu kavējumus un uzlabot mācība procesa efektivitāti un kvalitāti.
	3. Noteikumi attiecas uz visiem Iestādes izglītojamiem.
2. Izglītojamo kavējumu reģistrācija, uzskaite un kontrole
	1. Ja izglītojamais objektīvo iemeslu dēļ nevar ierasties Iestādē, Vecāki (norādot bērna uzvārdu un klasi) par to informē:
		1. Klases audzinātāju, sūtot īsziņu vai informāciju E- klases žurnālā;
		2. Attiecīgā mācību priekšmeta skolotāju, sūtot informāciju E- klases žurnālā;
		3. Iesniedzot rakstveida iesniegumu, kas adresēts klases audzinātājam.
	2. Atbildīgie pedagogi izglītojamo neierašanos (turpmāk – kavējumus) Iestādē reģistrē E-klasē, izdarot ierakstu ar apzīmējumu „n”;
	3. Atbildīgie pedagogi izglītojamo kavējumus Iestādē reģistrē katru mācību dienu, veicot ierakstus par Izglītojamo kavējumiem katrā mācību nodarbību vai priekšmeta stundā;
	4. Izglītojamie vai Vecāki, ierodoties Iestādē, iesniedz klases audzinātājam kavējumu attaisnojošus dokumentus (ārstniecības personas izsniegts dokuments, Vecāku ziņojums vai iesniegums);
	5. Mācību priekšmeta skolotājs vai administrācijas pārstāvis reģistrē E-klases žurnālā izglītojamā attaisnoto prombūtni, ja Izglītojamais piedalās olimpiādēs, sacensībās, konkursos, projektos vai citās aktivitātēs, kuras notiek mācību stundu laikā;
	6. Ja Izglītojamais saslimst mācību stundu laikā un viņam jādodas mājās, tad Iestādes medmāsa informē par to klases audzinātāju un Izglītojamā Vecākus. Izglītojamais Iestādi var atstāt tikai ar klases audzinātāja vai medmāsas atļauju;
	7. Ja paredzams, ka Izglītojamais kavēs mācību stundas (slimības, ģimenes apstākļu vai citu iemeslu dēļ) vairākas dienas, Vecākiem informācijā Iestādei jānorāda paredzamais bērna ierašanās datums.
	8. Ja izglītojamais nav ieradies Iestādē uz mācību stundu sākumu un nav informācijas par neierašanās iemeslu, klases audzinātājs nekavējoties, bet ne vēlāk kā mācību dienas laikā, telefoniski, elektroniskā veidā, mutvārdos, vai rakstveidā sazinās ar vecākiem, lai noskaidrotu Izglītojamā neierašanās iemeslu, izdarot atbilstošu ierakstu E-klases žurnālā;
	9. Ja Izglītojamais nav ieradies uz kādu nākamo (ne pirmo) mācību stundu un nav informācijas par neierašanās iemeslu, pedagogs nekavējoties reģistrē to žurnālā un nodod informāciju klases audzinātājam. Klases audzinātājs nekavējoties, bet ne vēlāk kā mācību dienas laikā, telefoniski, elektroniskā veidā, mutvārdos, vai rakstveidā sazinās ar Izglītojamā Vecākiem, lai noskaidrotu Izglītojamā neierašanās iemeslu, izdarot atbilstošu ierakstu žurnālā;
	10. Ja izglītojamajam semestra laikā ir sakrājušās vairāk kā 20 neattaisnoti kavētas mācību stundas, sociālais pedagogs par to nekavējoties rakstveidā vai elektroniskā veidā informē pašvaldības izglītības pārvaldes iestādi vai izglītības speciālistu
	11. Pašvaldības Izglītības pārvalde, ievērojot Valsts izglītības informācijas sistēmā ievadīto informāciju, ja nepieciešams sadarbībā ar Iestādi un citām institūcijām, tostarp sociālo dienestu un bāriņtiesu, noskaidro izglītības iestādes neapmeklēšanas cēloņus un koordinē to novēršanu;
	12. Ja ir pamatotas aizdomas par Izglītojamā, kurš bez attaisnojoša iemesla neapmeklē Iestādi, tiesību pārkāpumu un to nav izdevies novērst pašvaldības kompetentajām iestādēm, sociālais pedagogs par to informē Valsts bērnu tiesību aizsardzības inspekciju;
	13. Izglītojamo Vecāki reizē ar sekmju izrakstu saņem mācību stundu kavējumu uzskaiti. Vecāki ar savu parakstu apliecina to, ka viņi ir iepazīstināti ar Izglītojamā mācību stundu kavējumiem;
	14. Klases audzinātājs var informēt Izglītojamo Vecākus elektroniski, rakstiski, telefoniski vai mutiski par Izglītojama kavējumiem;
3. Darbs ar izglītojamiem kavējumu novēršanai
	1. Izglītojamo mācību stundu kavējumu skaite mazināšanai un novēršanai tiek īstenoti pasākumi:
		1. Klases audzinātājs, iegūstot informāciju no mācību priekšmetu skolotājiem vai E-klases žurnāla par mācību stundu kavējumiem lūdz Izglītojamam rakstīt paskaidrojumu par kavējuma iemeslu;
		2. Ja Izglītojamām neattaisnoto kavējumu skaits pārsniedza 20, klases audzinātājs iesniedz pieteikumu sociālajām pedagogam;
		3. Klases audzinātājs informē Izglītojamā Vecākus, ja Izglītojamais bez attaisnojošā iemesla kavē mācību stundas;
		4. Klases audzinātājs veic ierakstu attiecīgā veidlapā, vai fiksē E-klasē vecāku informēšanas faktu, ja Izglītojamais bez attaisnojošā iemesla kavē mācību stundas/neapmeklē skolu;
		5. Nepieciešamības gadījumā klases audzinātājs pārrunā ar mācību priekšmeta skolotāju iespējamos mācību stundu kavēšanas iemeslus;
		6. Nepieciešamības gadījumā klases audzinātājs pārrunā ar Iestādes administrāciju iespējamo rīcību Izglītojamā mācību stundu kavējumu novēršanai;
		7. Nepieciešamības gadījumā klases audzinātājs pārrunā ar Iestādes sociālo pedagogu iespējamos Izglītojamā mācību stundu kavēšanas iemeslus un iespējamo rīcību mācību stundu kavējumu novēršanai;
		8. Nepieciešamības gadījumā sociālais pedagogs pārrunā ar mācību priekšmeta skolotāju iespējamos mācību stundu kavēšanas iemeslus;
		9. Nepieciešamības gadījumā psihologs pārrunā ar mācību priekšmeta skolotāju un Izglītojamo iespējamos mācību stundu kavēšanas iemeslus;
		10. Ja kavējumi turpinās, tiek organizētas tikšanās ar Izglītojamo Iestādes atbalsta komandas sanāksmē;
		11. Ja kavējumi turpinās, tiek organizētas tikšanās ar Izglītojamo un viņa Vecākiem Iestādes atbalsta komandas sanāksmē;
		12. Ja kavējumi turpinās, Iestādes administrācija tiekas ar Izglītojamo un viņa Vecākiem administrācijas sēdē;
		13. Ja kavējumi turpinās, Iestādes sociālais pedagogs ziņo par esošo situāciju pašvaldības izglītības pārvaldei;
		14. Ja mācību stundu kavējumi turpinās, klases audzinātājs konsultējas ar Iestādes sociālo pedagogu, psihologu un administrāciju par tālākās darbības plāna izstrādāšanu, nepieciešamības gadījumā piesaistot pašvaldības izglītības pārvaldes, sociālā dienesta un valsts policijas darbiniekus.
4. Noslēguma jautājumi
	1. Kārtība ir publicēta Iestādes tīmekļa vietnē. Katras klases audzinātājs ir atbildīgs par Izglītojamo un Vecāku iepazīstināšanu ar Kārtību;
	2. Ar Kārtību Izglītojamie un Vecāki tiek iepazīstināti, uzsākot kārtējo mācību gadu;
	3. Ieteikt grozījumus Kartībā ir tiesības jebkuram Iestādes darbiniekam un Vecākiem, iesniedzot tos Iestādes direktoram;
	4. Grozījumus izskata Skolas padomē un Skolas pedagoģiskā padomē;
	5. Grozījumus Noteikumos apstiprina direktors.